বিদায়ী বছরে দেশে রাজনৈতিক অস্থিরতা না থাকলেও জঙ্গিবাদের কারণে খানিকটা হোঁচট খেতে হয়েছে সরকারকে। সেখানেও কঠোর পদক্ষেপের কারণে সফলতা এসেছে। অপহরণ, গুমসহ সার্বিক আইনশৃঙ্খলা নিয়ে অসন্তোষ ছিল। কিন্তু অর্থনৈতিক উন্নয়ন এবং দেশের মানুষের মাথাপিছু আয় বাড়ায় অনেকটাই স্বস্তিতে মানুষ। নিজস্ব অর্থায়নে স্বপ্নের পদ্মা সেতুর নির্মাণ ও মেট্রোরেলের কাজ শুরুসহ বড় বড় উন্নয়ন কর্মকা- বাস্তবায়ন করছে সরকার। রাজধানীর পাশাপাশি বদলে যাচ্ছে গ্রামের দৃশ্যপটও। শেখ হাসিনার নেতৃত্বে বিশ্বসভায় বাংলাদেশ এক অনন্য উচ্চতায় পৌঁছেছে।